b'\n_START_ARTICLE_\nMarit Synn\xc3\xb8ve Berg\n_START_SECTION_\nTeater\n_START_PARAGRAPH_\nHun har v\xc3\xa6rt tilknyttet Riksteatret, Rogaland Teater, Teatret V\xc3\xa5rt, Teater Ibsen, Teater Manu, Brageteatret, Oslo Nye Teater, Nationaltheatret, Teater Innlandet, Akershus Teater og Agder Teater og har spilt ledende roller i blant annet Hedda Gabler og En midtsommernattsdr\xc3\xb8m. Hun er i tillegg kjent som tittelpersonen i musikalen Lady Arbuthnott ved Jazz\xc3\xa5Teatret p\xc3\xa5 Sunndals\xc3\xb8ra 2001-2010.\n_START_SECTION_\nB\xc3\xb8r B\xc3\xb8rson jr. (2018)\n_START_PARAGRAPH_\nI Teater Innlandets musikal B\xc3\xb8r B\xc3\xb8rson jr. spilte Berg Tors\xc3\xb8ia og Stuepiken. Regi/manusbearbeidelse: Lars Erik Holter.\n_START_SECTION_\nDen egoistiske kjempen (2018)\n_START_PARAGRAPH_\nI 2018 spiller Berg i forestillingen Den egoistiske kjempen, en figurteaterproduksjon ved Akershus Teater. Regien er ved Bo Anders Sundstedt, og teaterfigurene er utformet av Jon Mihle. Manus er basert p\xc3\xa5 Oscar Wildes fortelling med samme tittel.\n_START_SECTION_\nTV\n_START_PARAGRAPH_\nP\xc3\xa5 TV har Marit Synn\xc3\xb8ve Berg hatt en rekke gjesteroller, blant annet i dramaserien Brigaden og i komiserien Bot og bedring. Hun hadde ogs\xc3\xa5 en st\xc3\xb8rre rolle i NRKs dramaserie Fortuna (1993), som var basert p\xc3\xa5 en roman av Alexander L. Kielland. H\xc3\xb8sten 2010 var hun \xc3\xa5 se som Nokas-ansatte Beate i filmen Nokas. I krigsdramaet Nobel - fred for enhver pris spilte hun i episode 2 og 3 Trine S\xc3\xb8nsteby.'